Belgrad serb aholisiga tahdid bo‘lgan taqdirda Kosovoga qurolli kuchlarni jo‘natishi ma’lum qilindi

Serbiya albanlar tomonidan serb aholisiga tahdid bo‘lgan taqdirda Kosovoga qurolli kuchlarni jo‘natadi. Bu haqda mamlakat prezidenti Tomislav Nikolich ma’lum qildi, deya xabar beradi “RIA Novosti” .

 Tomislav Nikolich.
“Agar serblarni o‘ldirish boshlansa, nafaqat armiya, barchamiz boramiz. O‘zim birinchi bo‘lib otlanaman, bu men uchun yangilik emas”, — deya javob berdi Nikolich Belgradning Kosovoga qurolli kuchlar jo‘natishga tayyorligi haqidagi savolga javoban.
Serbiya va Kosovo o‘rtasidagi munosabatlar Belgraddan mazkur o‘lkaga 1999-yildan beri ilk bor jo‘nagan yo‘lovchi poyezdi Kosovo albanlari maxsus bo‘linmalardan foydalanish bilan tahdid qilgach, ortga qaytishga majbur bo‘lganidan so‘ng keskinlashdi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.